《题化龙山》
宋代·朱真人

郭外郊西柳色芽，东流注目浩无涯。
江明白白红红树，春在三三两两家。
几度来临逢社燕，一樽相对到昏鸦。
此邦物色吟成画，高谢山中景致嘉。

作者简介：朱真人，郢县（今湖北江陵东南）人。九岁慕道出家。度宗咸淳九年（一二七三）隐于内江化龙山泠然、长乐二洞。事见民国《内江县志》卷五。今录诗三首。